Καταχωριστέο στο ΚΗΜΔΗΣ

**Πρόσκληση Υποβολής Προσφοράς με ΑΡ.ΠΡΩΤ: ΑΜ8713/08-10-2025**

**Για την απευθείας ανάθεση προμήθειας ηλεκτρονικών υπολογιστών** **για τις ανάγκες των Κ.Φ.Α.Α. (Κέντρων Φιλοξενίας Ασυνόδευτων Ανηλίκων) στην Περαία και στους Ταγαράδες, προϋπολογιζόμενης δαπάνης 1.010,00 ευρώ χωρίς ΦΠΑ και 1.252,40 ευρώ με Φ.Π.Α.**

**CPV: 30213000-5 - Προσωπικοί ηλεκτρονικοί υπολογιστές, 30213300-8 - Επιτραπέζιοι ηλεκτρονικοί υπολογιστές**

Η ΑΡΣΙΣ Κοινωνική Οργάνωση Υποστήριξης Νέων, με έδρα στη Θεσσαλονίκη, Λέοντος Σοφού 26, στο πλαίσιο των Πράξεων:

«Επιχορήγηση Ν.Π. ΑΡΣΙΣ - Κοινωνική Οργάνωση Υποστήριξης Νέων για την υλοποίηση του έργου “Λειτουργία ΚΦΑΑ στην Περαία”» (κωδικός MIS 6016374),

«Επιχορήγηση Ν.Π. ΑΡΣΙΣ - Κοινωνική Οργάνωση Υποστήριξης Νέων για την υλοποίηση του έργου “Λειτουργία ΚΦΑΑ στους Ταγαράδες”» (κωδικός MIS 6016376),

που εντάσσονται στο πρόγραμμα «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027»,

**ΠΡΟΣΚΑΛΕΙ**

**κάθε ενδιαφερόμενο να υποβάλει έγγραφη προσφορά για την απευθείας ανάθεση προμήθειας ηλεκτρονικών υπολογιστών για τις ανάγκες της λειτουργίας των ανωτέρω Κ.Φ.Α.Α..**

**Το φυσικό και οικονομικό αντικείμενο περιγράφεται στον παρακάτω πίνακα:**

|  |  |  |  |  |  |  |
| --- | --- | --- | --- | --- | --- | --- |
| **Τμήμα 1: Κ.Φ.Α.Α. Περαίας** | | | | | | |
| **Α/Α** | **Αναλυτική περιγραφή** | **Μον. Μέτρ.** | **Ποσότητα** | **Τιμή μονάδας** | **Αξία χωρίς ΦΠΑ (€)** | **Αξία με ΦΠΑ (€)** |
| 1 | **Η/Υ Laptop**, μέγεθος οθόνης 15,6'', ανάλυση τουλάχιστον 1920x1080 και aspect ratio 16:9 απαραιτήτως, μνήμη RAM τουλάχιστον 16GB τύπου DDR5, σκληρός δίσκος SSD τουλάχιστον 512GB, επεξεργαστής σειράς Ryzen τουλάχιστον 7000 ή Intel core i series τουλάχιστον 13ης γενιάς, με προεγκατεστημένα αυθεντικά Windows 11 Pro | ΤΜΧ | 1 | 525,00 | 525,00 | 651,00 |
|  | | | **Σύνολο Τμήματος:** | | **525,00 €** | **651,00 €** |
| **Τμήμα 2: Κ.Φ.Α.Α. Ταγαράδων** | | | | | | |
| 1 | **Η/Υ Desktop**, μνήμη RAM τουλάχιστον 16GB τύπου DDR4 ή DDR5, σκληρός δίσκος SSD τουλάχιστον 512GB, επεξεργαστής σειράς Ryzen 7000 ή Intel core i series (i3-i5-i7) τουλάχιστον 13ης γενιάς, κουτί μεγέθους τουλάχιστον midi, κουτί-τροφοδοτικό-μητρική συμβατά ΑΤΧ (όχι micro-ATX), με προεγκατεστημένα αυθεντικά Windows 11 Pro | ΤΜΧ | 1 | 485,00 | 485,00 | 601,40 |
|  | | | **Σύνολο Τμήματος:** | | **485,00 €** | **601,40 €** |
| **Σύνολο προϋπολογισμού:** | | | | | **1.010,00€** | **1.252,40€** |

**Η προμήθεια θα γίνει με τους Ειδικούς όρους, που ακολουθούν.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους προσφέροντας για το σύνολο της ζητούμενης προμήθειας **ανά ΤΜΗΜΑ**.
2. Οι ενδιαφερόμενοι οικονομικοί φορείς μπορούν να καταθέσουν την προσφορά τους για ένα ή περισσότερα ΤΜΗΜΑΤΑ της ζητούμενης προμήθειας, προσφέροντας για το σύνολο της ποσότητας κάθε ΤΜΗΜΑΤΟΣ.
3. Προσφορά που υποβάλλεται για μέρος της προμήθειας κάποιου τμήματος, απορρίπτεται ως απαράδεκτη.
4. Η προμήθεια θα ανατεθεί με τη διαδικασία της απευθείας ανάθεσης και με κριτήριο την χαμηλότερη τιμή για το σύνολο της προμήθειας του κάθε ΤΜΗΜΑΤΟΣ, άνευ ΦΠΑ. Υποβληθείσες προσφορές που υπερβαίνουν την προϋπολογισθείσα δαπάνη θα απορρίπτονται ως απαράδεκτες.
5. Η προσφορά ισχύει και δεσμεύει τον ανάδοχο έως τις 31/10/2025.
6. Η ανάθεση τίθεται σε ισχύ από την ημέρα κατακύρωσης της μέχρι και την 31/10/2025.
7. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
8. Όλα τα προσφερόμενα είδη θα **πρέπει να πληρούν τις τεχνικές προδιαγραφές,** όπως αναφέρονται στον πίνακα φυσικού και οικονομικού αντικειμένου και που αποτελούν αναπόσπαστο μέρος της πρόσκλησης.
9. Ο προσφέρων οφείλει **να συμπληρώσει στην οικονομική του προσφορά και την ΜΑΡΚΑ/ΜΟΝΤΕΛΟ** των προσφερόμενων προϊόντων ώστε να διαπιστωθεί η πληρότητα των τεχνικών προδιαγραφών.
10. **Όλα τα προσφερόμενα είδη θα είναι καινούργια, αμεταχείριστα και σε άριστη κατάσταση** και ο ανάδοχος υποχρεούται να χορηγήσει στην αναθέτουσα οργάνωση σχετική έγγραφη βεβαίωση.
11. **Όλα τα προσφερόμενα είδη θα παραδοθούν επί ποινή αποκλεισμού με εγγύηση καλής λειτουργίας διάρκειας τουλάχιστον δύο (2) ετών.**
12. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
13. Η παράδοση και παραλαβή των ειδών της προμήθειας θα γίνει άπαξ **εντός 5 ημερών**, κατόπιν τηλεφωνικής ή ηλεκτρονικής επικοινωνίας της ΑΡΣΙΣ με τον ανάδοχο, μετά την ανάθεση της προμήθειας. Η παράδοση και παραλαβή των ειδών της προμήθειας θα γίνει με έξοδα και μέσα του αναδόχου στην εξής διεύθυνση:

|  |
| --- |
| Εγνατίας 30, Θεσσαλονίκη, ΤΚ54625, τηλ: 2316009753 |

1. Η παραλαβή των ειδών της προμήθειας θα πραγματοποιηθεί από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγξει εάν η παράδοση των προϊόντων έγινε σύμφωνα με τους όρους της πρόσκλησης.
2. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
3. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
4. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
5. Οι παραπάνω όροι θεωρούνται δεσμευτικοί, με **ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
6. Η ανάθεση και η εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».

**Δικαιολογητικά Συμμετοχής:**

**Επιπρόσθετα,** προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, **θα πρέπει να προσκομίσετε μαζί με την οικονομική σας προσφορά** και τα παρακάτω δικαιολογητικά σύμφωνα με το άρθρο 80 παρ. 2 και 3 του Ν.4412/2016:

1) Βεβαίωση φορολογικής ενημερότητας, για συμμετοχή (ΑΦΜ αναθέτουσας: 090193521)

2) Βεβαίωση ασφαλιστικής ενημερότητας για ασφαλιστικές εισφορές του προσωπικού, για συμμετοχή

3) Βεβαίωση ασφαλιστικής ενημερότητας μη μισθωτών ΕΦΚΑ, για συμμετοχή (αφορά ατομικές επιχειρήσεις)

4) Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου, στην οποία θα δηλώνεται ότι ΔΕΝ υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους: συμμετοχή σε εγκληματική οργάνωση, ενεργητική δωροδοκία κατά το ελληνικό δίκαιο και το δίκαιο του οικονομικού φορέα, απάτη εις βάρος των οικονομικών συμφερόντων της Ένωσης, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότησης της τρομοκρατίας, παιδική εργασία και άλλες μορφές εμπορίας ανθρώπων. Η υποχρέωση του προηγούμενου εδαφίου αφορά:

α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές,

β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου,

γ) στις περιπτώσεις των συνεταιρισμών τα μέλη του Διοικητικού Συμβουλίου.

5) Αντίγραφο καταστατικού της εταιρίας & έγγραφο ταυτοποίησης μελών Διοικητικού Συμβουλίου (π.χ. ΓΕΜΗ)

6) Εκτύπωση προσωποποιημένης πληροφόρησης της επιχείρησης από το Taxis, όπου φαίνεται ότι η επιχείρηση είναι ενεργή.

**Διαδικασία πληρωμής:**

Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός τριάντα (30) ημερών ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:**

* Τιμολόγιο – Δελτίο Αποστολής, στο οποίο να αναγράφονται η προμήθεια, η τιμή μονάδας, η συνολική αξία και οι νόμιμες επιβαρύνσεις,
* Βεβαίωση ασφαλιστικής ενημερότητας, για είσπραξη σε ισχύ η οποία απαιτείται στην ακόλουθη περίπτωση:

Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.

* Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ η οποία απαιτείται στην ακόλουθη περίπτωση:

Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.)

* Φορολογική ενημερότητα για είσπραξη σε ισχύ, ή βεβαίωση φορολογικής οφειλής για είσπραξη σε ισχύ (σε περίπτωση μη απόδοσης των ληξιπρόθεσμων φορολογικών οφειλών). Φορολογική ενημερότητα ή βεβαίωση φορολογικής οφειλής απαιτείται στην ακόλουθη περίπτωση:

Για την είσπραξη χρημάτων ή την εξόφληση τίτλων πληρωμής από το Δημόσιο Τομέα, όπως αυτός καθορίζεται στην κείμενη νομοθεσία, εφόσον το ακαθάριστο ποσό για κάθε τίτλο πληρωμής υπερβαίνει τα χίλια πεντακόσια ευρώ (1.500€), ανά δικαιούχο. Το αποδεικτικό ενημερότητας προσκομίζεται από τον εισπράττοντα στους διενεργούντες την πληρωμή ή την εξόφληση του τίτλου, κατά την πληρωμή ή την εξόφληση αυτού.

Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα της ανάθεσης

Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**Οι προσφορές μπορούν να κατατεθούν στην ΑΡΣΙΣ με κάθε πρόσφορο μέσο επικοινωνίας (ταχυδρομικά έγγραφα, ηλεκτρονικά, με φαξ ή αντίστοιχο τρόπο).**

**•** Ταχυδρομική Διεύθυνση: Εγνατίας 30, 54625, Θεσσαλονίκη

• Fax: 2310526150

• Ηλεκτρονική Διεύθυνση: [metoikos.procurement@gmail.com](mailto:metoikos.procurement@gmail.com)

Οι ενδιαφερόμενοι μπορούν να λαμβάνουν Πληροφορίες από το site της Άρσις www.arsis.gr ή στα τηλέφωνα: 2316007622 και 2316009753.

**Ημερομηνία λήψης της προσφοράς από την ΑΡΣΙΣ το αργότερο έως την 15/10/2025 ώρα 15.00**

**Όλα τα απαραίτητα έγγραφα που συνοδεύουν την πρόσκληση (αναλυτικό φυσικό αντικείμενο, υπόδειγμα προσφοράς) είναι αναρτημένα στη σελίδα της ΑΡΣΙΣ** [**www.arsis.gr**](http://www.arsis.gr)

Σε περίπτωση παράτασης της προθεσμίας υποβολής των προσφορών, οι ενδιαφερόμενοι μπορούν να πληροφορηθούν το χρόνο της παράτασης από το site της ΑΡΣΙΣ [www.arsis.gr](http://www.arsis.gr)

ΓΙΑ ΤΗΝ ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ

ΤΜΗΜΑ ΠΡΟΜΗΘΕΙΩΝ